Aarhuus Stifts-Tidende, 1844-02-29
Breve fra Bessarabien melde, at det der stationerede russiske Armeecorps havde faaet Ordre til, at holde sig marschfærdig for hvert Øieblik. Man troer almindeligt, at denne Ordre tyder paa, at besætte Moldau, hvis den der herskende Bevægelse og Oppositionspartiets Jndflydelse skulde antage en saadan Characteer, at Ruslands Jnteresser udsættes for Fare. Den russiske Generalconsul Daschkoff skal med Hensyn dertil have faaet de fornødne Jnstructioner. Det russiske Korps ved Pruth forstærkes betydeligt. Om den befalede Udviisning af samtlige polske Emigranter fra Storhertugd. Posen læses i Augsb. Allg. Zeitung" følgende, som det hedder, paalidelige Efterretninger: "Til alle polsk Emigranter, det vil sige: til alle de Jndivider, som ved Fødsel høre til de russisk polske Landsdele og som ifølge Revolutionen deels lige fra Begyndelsen af ikke maatte vende tilbage til deres Hjem, men deels ogsaa først tabte deres Ret dertil, fordi de ikke efterkom den russiske Regjerings Opfordring til at vende tilbage, og som da storstedeels valgte Frankrig, England eller Belgien til deres Opholdsteder, hvorfra et betydeligt Antal af dem med Politiets Tilladelse for længere Tid siden er indvandret til Posen og der tildeels har erhvervet sig Grundeiendom, – til alle disse Emigranter uden Undtagelse er der given befaling, endnu i Løbet af denne Maaned at forlade Provindsen og dog uden at berøre Hovedstaden – at begive sig til de Dele af Landet paa den anden Side af Elben, hvor Opholdet skal være dem tilladt saalænge, indtil de kunne have bragt deres private Anliggender i Orden, hvorpaa de da aldeles skulle forlade de preussiske Stater. Antallet af disse Emigranter i Storhertugdømmet Posen er betydeligt, og Fleertallet af dem hører til de høiere Stænder; imidlertid ere ogsaa mange af dem Næringsdrivende, som haardt berøres af denne Forholdsregel, da de i et fremmed Land ikke saa let ville kunne finde de fornødne Midler til deres Existents. At Bestyrtelsen er meget stor hos alle Vedkommende og hos deres tildeels i Posen boende Slægt og Venner, kan man vel tænke sig. Hvad der har foranlediget den preussiske Regjering til en saa stræng Forholdsregel, veed Jngen med Bestemthed at angive, og det bliver derfor tvivlsomt, om maaskee en Deel af disse Emigranter virkelig have indladt sig i politiske Forbindelser, for i Forening med de talrige russisk polske Overløbere at udføre et Coup, eller og maaskee den russiske Regjering har trængt paa, at see dem fjernede fra de russisk polske Grændser, for at forhindre Muligheden af en forbuden hemmelig Forbindelse med de Misfornøiede i selve Landet. Hvad der vil skee med de talrige Overløbere, er endnu ikke blevet bekjendt; men det synes, at den preussiske Regjering heller ikke længere vil taale dem i Posen. Og i "Magdeburger Zeitung" læses Følgende: Naturligviis bringes Ordren til at fjerne de polske Emigranter fra Posen i Forbindelse med nye Begivenheder, som skulle være indtrufne, blandt hvilke den, at der i Warschau skal være opdaget en Sammensværgelse, som har bragt 500 Mennesker til Siberien. Dronning Christine har taget en rask og forvoven Beslutning: trods det truende Uveir har hun forladt Paris og begivet sig paa Veien til Madrid.